nvidia/miracl-vision huggingface dataset:
బాబు గోగినేని

బాబు గోగినేని హైదరాబాదుకు చెందిన ప్రముఖ హేతువాది, మానవవాది . ఏప్రిల్ 14, 1968న జన్మించిన 'రాజాజీ రామనాథబాబు గోగినేని' తొలుత హైదరాబాదులోని అలయన్స్ ఫ్రాన్సైస్ లో ఫ్రెంచ్ భాషా బోధకునిగా, ఫ్రెంచ్ సాంస్కృతిక కేంద్రానికి అధిపతిగా పనిచేశాడు. 10 సంవత్సరాలు అంతర్జాతీయ మానవత, నైతిక సంఘమునకు (International Humanist and Ethical Union) అధ్యక్షునిగా పనిచేశాడు. ఈ సంఘములో 40 దేశాలకు సభ్యత్వమున్నది. లండన్ ప్రముఖ కార్యస్థానము. బాబు అధ్యక్షునిగా ఉన్న 9 సంవత్సరములలో పలు మానవ హక్కుల ఉద్యమాలు నడిపి అంతర్జాతీయ ఖ్యాతి పొందాడు. న్యూయార్క్ టైమ్స్, సి యన్ యన్, బిబిసి బాబు కార్యకలాపాలని విస్తృతముగా ప్రచురించేవి. బాబు విజ్ఞానము, మానవ హక్కులు, లౌకిక వాదము, ప్రజాస్వామ్యము, అస్పృశ్యత, విదేశీ భాషలు మున్నగు పలు అంశాలపై పెక్కు దేశాలలో ఉపన్యాసములు ఇచ్చాడు. బాబు వ్రాసిన వ్యాసాలు వివిధ సమస్యలపై తార్కిక దృష్టితో నిండి ఉంటాయి. మెక్సికో విశ్వవిద్యాలయములో ప్రతిష్ఠాత్మక స్ప్రింగ్ ఉపన్యాసము ఇచ్చాడు. కేంబ్రిడ్జ్ విశ్వవిద్యాలయములో వాద ప్రతివాద పోటీలో గెలుపొందిన కూటమిలో సభ్యుడు. పాకిస్తాన్ ప్రభుత్వము యూనస్ షేఖ్ పై ధార్మిక నింద చేశాడనే అపనింద వేసి 2000 అక్టోబరు 4న మరణ శిక్ష విధించగా బాబు IHEU తరుఫున న్యాయపోరాటము చేయగా 2003లో షేఖ్ విడుదల కావింపబడ్డాడు
నిమ్మగడ్డ ప్రసాద్

నిమ్మగడ్డ ప్రసాద్ ఫార్మా మాట్రిక్స్‌ ఫార్మా సంస్థ అధిపతి, వాన్‌పిక్‌ నిర్మాణ కాంట్రాక్టర్, వ్యాపారవేత్త.మాట్రిక్స్‌ ప్రసాద్‌ అంటారు. కృష్ణాజిల్లాలో అక్టోబరు 11, 1961వ సంవత్సరంలో జన్మించారు. బాబు జగ్జీవన్‌రామ్‌ కాలేజీ నుండి బి.ఎస్సీ పట్టా పుచ్చు కున్నారు. ఢిల్లీ యూనివర్సిటీ నుండి ఎమ్మెస్సీ పూర్తిచేశారు. ఘజియాబాద్‌ ఇన్‌స్టిట్యూట్‌ ఆఫ్‌ మేనేజ్‌మెంట్‌ టెక్నాలజీ నుండి పార్ట్‌టైమ్‌ మేనేజ్‌మెంట్‌ డిప్లొమా చేశారు. ప్రసాద్‌కు ఇద్దరు తోబుట్టువులు అక్క సబ్బిరాణి, తమ్ముడు నిమ్మగడ్డ ప్రకాష్‌. ప్రసాద్‌ భార్యపేరు శ్రీదేవి. కూతురు నిమ్మగడ్డ స్వాతి.పీజీడీఎమ్‌ డిగ్రీ పూర్తవగానే 1984వ సంవత్సరంలో.
నాగం జనార్ధన్ రెడ్డి

నాగం జనార్థన్ రెడ్డి పాలమూరు జిల్లాకు చెందిన ప్రముఖ రాజకీయ నాయకుడైన నాగం జనార్ధన్ రెడ్డి మే 22, 1948న జన్మించాడు. ఆయన స్వస్థలం నాగర్ కర్నూల్ మండలంలోని నాగపూర్ గ్రామం. ఆ ఊరి పేరే ఆయన ఇంటిపేరు అయింది. మహబూబ్ నగర్ జిల్లా నాగర్‌కర్నూల్ శాసనసభ నియోజకవర్గం నుంచి 5 సార్లు గెలుపొందినాడు. తెలుగుదేశం ప్రభుత్వంలో పలు మంత్రిపదవులు నిర్వహించాడు. తెలంగాన నేపథ్యంలో తెలుగుదేశం పార్టీకి, పదవికి రాజీనామా సమర్పించి తెలంగాణ నగరాను స్థాపించారు. 2012 ఉప ఎన్నికలలో ఇండిపెండెంటుగా బరిలోకి దిగి మరో సారి విజయం సాధించారు. వీరి కుటుంబం ఆ గ్రామంలో ఉన్నత కుటుంబం. ఆయన తండ్రి ఆ రోజుల్లో ఎక్సైజు కాంట్రాక్టులు నిర్వహించేవాడు. ఆయన తండ్రి పేరు వెంకటస్వామి, తల్లి నారాయణమ్మ. మూడో తరగతి దాకా ఊర్లోనే చదివాడు. తరువాత పీయూసీ దాకా నాగర్ కర్నూల్ లో జరిగింది
ఎబిఎన్ ఆంధ్రజ్యోతి

(resolution varies depending on affiliate) ఎబిఎన్ ఆంధ్రజ్యోతి అనేది ఒక తెలుగు టెలివిజన్ వార్తా చానెల్. ఆంధ్ర బ్రాడ్‌కాస్టింగ్ న్యూస్ సర్వీస్ అనే సంస్థ ద్వారా నిర్వహించబడుతుంది. ఈ ఛానెల్ అక్టోబర్ 15, 2009 నుండి తన ప్రసారాలను ప్రారంభించింది. దీనిని "ఆంధ్రజ్యోతి" దినపత్రిక మాతృసంస్థ అజమాయిషీలో నడుస్తుంది.ఈ ఛానెల్‌కు వేమూరి రాధాకృష్ణ కార్యనిర్వాహక అధికారిగా వ్యవహరిస్తున్నాడు. ఉపగ్రహం - Ins Insat 2E, డౌన్‌లింక్ పౌనపున్యం- 3656 MHZ, FEC 3/4, Symbol rate - 13,330, polarization - vertical ద్వారా ఈ చానెల్ పొందబడింది.ఎబిఎన్ అంటే అమోడా బ్రాడ్‌కాస్టింగ్ నెట్‌వర్క్.అని తెలుపుతుంది.ఈ ఛానెల్‌ను ఆంధ్రజ్యోతి వార్తాపత్రిక విజయవంతం అయిన తరువాత వేమూరి రాధాకృష్ణ ఎబిఎన్ ఆంధ్రజ్యోతి చానల్ ప్రారంభించారు.
వేదమాతరమ్

వేదమాతరమ్ (Vedamataram) ఒక వేద విజ్ఞాన, సారస్వత, సాంఘిక తెలుగు మాస పత్రిక. వేదాలు, ఉపనిషత్తులు, ఇతిహాసాల మీద సదవగాహన కలిగించడం ఈ పత్రిక ముఖ్య ఉద్దేశ్యం. ఈ పత్రిక ప్రధాన సంపాదకుడు విశ్వనాధ శోభనాద్రి. అతను కవిసామ్రాట్ విశ్వనాథ సత్యనారాయణ సోదరుని కుమారుడు. ఈ పత్రిక ఏప్రిల్ 2004 సంవత్సరంలో ప్రారంభించబడింది. వేదాలు, వాటి అనుబంధ విషయాల గురించి ప్రజలకు సరళమైన తెలుగు భాషలో అవగాహన కల్పించడం, తెలుగు సాహిత్యం ప్రమాణాలను పాటించడం ఈ పత్రిక ముఖ్య ఉద్దేశ్యం. ఈ పత్రికలోని విషయాల కోసం ప్రముఖ పండితుల నుండి వ్యాసాలను సేకరిస్తారు. ఇది పాఠకులలో అద్భుతమైన ఆసక్తిని కలిగించడమే కాక పుస్తక పఠన అలవాటును అభివృద్ధి చేస్తుంది. దీనికి కారణం అందులోని విషయాలు చాలా ఆసక్తికరంగా ఉండటమే కాక విభిన్న స్వభావం గలిగి ఉండటం. ఈ పత్రిక మన ప్రాచీన సాహిత్యం లోని వేదాల, ఉపనిషత్తుల, ఇతిహాసాల గురించి అవగాహన తెస్తోంది. ప్రజలు ఏ విద్యాసంస్థకు వెళ్లకుండా ఇంటి నుండి సంస్కృతాన్ని చాలా తేలికగా నేర్చుకునేలా సంస్కృత పాఠాలను ప్రారంభించారు. అన్నదాత · అమ్మనుడి (పత్రిక) · అందరికి ఆయుర్వేదం · కళాజగతి · కిన్నెర · కంప్యూటర్ ఎరా · గానకళ · గృహలక్ష్మి · గృహశోభ · గ్రంథాలయ సర్వస్వము · చిత్ర · చింతామణి · చందమామ · చంపక్ · జగతి · జయంతి · డిస్కవరి · తెలుగునాడి · తెలుగు విద్యార్థి · తెలుగుజ్యోతి · నది (పత్రిక) · పశునేస్తం · పాడిపంటలు · పాలపిట్ట మాసపత్రిక · ప్రకృతినేస్తం · ప్రకృతి · ప్రజాసాహితి · బాలభారతి · బాలమిత్ర · బుజ్జాయి · బొమ్మరిల్లు · భారతి · మానవసేవ · మిసిమి · మూసీ · భావవీణ · యువ · యోజన · రచన · రసమయి · రైతునేస్తం · వినోదిని · విస్ డమ్ · వేదమాతరమ్ · వండర్ వరల్డ్ · శారద · స్వర్ణపుష్పం ·
సురపురము కేశవయ్య

సురపురం కేశవయ్య (1734-1819) తెలుగు కవి. అతను సుమారు 1700 కాలానికి చెందినవాడు. నిజాము రాష్ట్రం నివాసి. నిర్దోష్ట్య రామాయణమును రచించి ఆత్మకూరు సంస్థానం అధిపతి రాజా సోమభూపాలునికి అంకితమిచ్చాడు. ఆ గ్రంథములోని కొన్ని పద్యములు లభించినవి. ఈయన అసలు పేరు నంచెరుమాళ్ల పురుషకారి కేశవయ్య. సురపురం సంస్థానంలో ఉండటం వల్ల సురపురం కేశవయ్య అనే పేరు వచ్చింది. ఆయన ఉత్తర రామాయణ కథనం తీసుకొని నిరోష్ఠ్యోత్తర రామాయణం (దాశరథి చరిత్ర)ను రాశాడు. దీనిని శ్రీకృష్ణునికి అంకితమిచ్చాడు.
రాపాక లక్ష్మీపతి

ఇతను సుమారు 1700 కాలానికి చెందినవాడు. తెలంగాణాలోని పరకాల గ్రామంలో జన్మించాడు. రాజన్న చౌదరి కాలంలో దోమకొండ సంస్థాన కేంద్రం బిక్కనవోలు నుండి రామిరెడ్డికి మారింది. రాజన్న చౌదరి కుమారుడు రాజేశ్వరరావు. తిరుగుబాటు చేసిన చెన్నూరు పాలకుణ్ణి అణచివేసి సుల్తాను మెప్పు పొందాడు. ఈతని ఆస్థానంలో రాపాక లక్ష్మీపతి కవి భద్రాయురభష్ట్ర్యదయము, శ్రీకృష్ణ విలాసమను కావ్యములు రచించాడు.
నాగానందము

నాగానందం (Nagananda = Joy of the Serpents) హర్షుడు 7వ శతాబ్దంలో రచించిన సంస్కృత నాటకము. ఈ నాటకం ఐదు అంకాలుగా రచించబడింది. దీనిలో జీమూతవాహనుడు నాగులను రక్షించడానికి ప్రాణ త్యాగానికి సిద్ధపడడము, గరుత్మంతుడు స్వర్గం నుండి అమృతాన్ని తెచ్చి వారిని రక్షించడం ప్రధానమైన ఇతివృత్తం. . జీమూతకేతువు అనే రాజు చాలాకాలం రాజ్యం చేసి మంచివాడని, న్యాయమూర్తి అని కీర్తిగడించాడు. ఇతనికి జీమూతవాహనుడు అనే కుమారుడు కలిగాడు. ఇతడు జీవం ఉన్న అన్ని ప్రాణులను సమానంగా ప్రేమించేవాడు, తల్లిదండ్రుల మీద అమితమైన భక్తి కలిగి తండ్రి రాజ్యాన్ని పాలించమన్నా అతడు అంగీకరించలేదు. తన రాజ్యాన్ని మంత్రులకు అప్పగించి కోరినవన్నింటినీ చేకూర్చే కల్పవృక్షన్ని పేదలకు ఇచ్చివేశాడు. ఒకనాడు పర్ణశాల కోసం మలయ పర్వతం అనే కొండమీదకి వెళ్ళాడు. అక్కడ గౌరీదేవిని కమ్మని వీణాగానంతో ప్రార్థిస్తున్న మలయవతిని చూచి, ప్రేమించి, వివాహం చేసుకున్నాడు. అలా పర్వతం మీద విహరిస్తుందగా అతనికి ఒక తెల్లని కొండలాగా కనిపిస్తున్న పాముల ఎముకలగుట్ట కనిపించి ఆశ్చర్యాన్ని కలిగించింది. అన్ని పాములకు తానేమీ సహాయం చేయనందుకు బాధపడ్డాడు
పప్పు

పప్పు లేదా పప్పు కూర ఆంధ్రులు ఎంతో ఇష్టంగా అన్నంలో కలుపుకొని తినే పదార్థం. తెలుగు వారి భోజనంలో తప్పనిసరిగా ఉండేది పప్పు. పప్పు భారతదేశంలో అన్ని ప్రాంతాల వాళ్ళూ వేర్వేరు రకాలుగా చేస్తారు. వివిధ రకాల పప్పు దినుసులకు ఉడికించి రుచికరమైన కూరగా తింటారు. రుచి కోసం చాలా రకాల మసాలా, కూరగాయలు మొదలైన వాటిని చేర్చి అందరికీ నచ్చే విధంగా తయారుచేస్తారు. ఉత్తర హిందుస్థానంలో పప్పు కూరల్ని రొట్టెలు, చపాతీలతో కలిపి తింటారు. శనగలు, మినుములు, రాజ్మా, కందులు, పెసర్ల వంటివి తరచుగా తింటూనే ఉంటాం. ఇలాంటి పప్పుల్లో, చిక్కుడుజాతి గింజల్లో పీచు, ప్రోటీన్లు దండిగా ఉంటాయి. అందువల్ల ఇవి త్వరగా కడుపునిండిన భావన కలిగిస్తాయి. వెంటనే ఆకలి కాకుండా చూస్తాయి. నెమ్మదిగా జీర్ణమవుతూ రక్తంలోకి చక్కెర వెంటనే విడుదల కాకుండా చేస్తాయి. అంతేకాదు శరీరానికి బలాన్ని ఇవ్వటంతో పాటు జబ్బులను నివారించుకునే శక్తినీ అందిస్తాయి
డేవిడ్ బెక్హాం

(ప్రస్తుతం ఈ పేజీ ఖాళీగా ఉంది)
వారెన్ బఫెట్

వారెన్ బఫెట్ (అసలు పేరు వారెన్ ఎడ్వర్డ్ బఫెట్) ఒక అమెరికన్ వ్యాపారవేత్త, పెట్టుబడిదారుడు, పరోపకారి, బెర్క్‌షైర్‌ హాత్‌వే కంపెనీ ఛైర్మన్. ప్రపంచలో అత్యంత ధనికుల్లో ఒకరు. నెబ్రాస్కాలోని ఒమాహాలో 1930లో జన్మించిన బఫెట్ ఎల్లప్పుడూ ధనవ౦తుడుగా ఉ౦డాలని అనే మనస్తత్వంతో ఉండేవాడని టైమ్ ఆర్టికల్ పేర్కొన్నది. అతని తండ్రి హోవార్డ్ స్టాక్ మార్కెట్లో బ్రోకర్ గా ఉండేవాడు. వారెన్ బఫెట్ తొమ్మిది సంవత్సరాల వయస్సు లోనే తండ్రి కార్యాలయంకు వెళ్ళి అక్కడి పనులను చేసి, వ్యాపారంలో మెలుకువలు గ్రహించేవాడు. 1942 సంవత్సరంలో బఫెట్ తండ్రి యు.ఎస్. హౌస్ ఆఫ్ రిప్రజెంటేటివ్స్ కు ఎన్నికయ్యాడు. కుటుంబం వర్జీనియాలోని ఫ్రెడ్రిక్స్ బర్గ్ కు వెళ్లింది. 16 ఏళ్ల వయసులో స్టాటిస్టిక్స్, మ్యాథమెటిక్స్ లో ప్రావీణ్యం సంపాదించి పెన్సిల్వేనియా విశ్వవిద్యాలయంలో చేరాడు. అతను రెండు సంవత్సరాలు ఉండి, తన డిగ్రీని పూర్తి చేయడానికి నెబ్రాస్కా విశ్వవిద్యాలయానికి మారాడు, తన చిన్ననాటి వ్యాపారాల నుండి $9,800 నగదుతో 20 సంవత్సరాల వయస్సులో కళాశాల నుండి వచ్చాడు. హార్వర్డ్ బిజినెస్ స్కూల్ అతని దరఖాస్తును తిరస్కరించింది, కానీ కొలంబియా విశ్వవిద్యాలయం గ్రాడ్యుయేట్ స్కూల్ ఆఫ్ బిజినెస్ అతని దరఖాస్తును అంగీకరించింది
బ్రాడ్ పిట్

బ్రాడ్ పిట్ హాలీవుడ్ సినిమాల్లో అప్రధానమైన పాత్రలతో ప్రారంభించిన ప్రఖ్యాత అమెరికన్ నటుడు. చాలా చిన్న వయస్సు నుండి నటనపై ఆసక్తిని ప్రదర్శించిన నటుడు షోబిజ్ ప్రపంచంలో వృత్తిని కొనసాగించడానికి కళాశాల నుండి తప్పుకున్నాడు. '21 జంప్ స్ట్రీట్', 'కటింగ్ క్లాస్', 'హ్యాపీ టుగెదర్' వంటి సినిమాల్లో చిన్నపాటి నటన తర్వాత, 'లెజెండ్స్ ఆఫ్ ది ఫాల్'లో అతనికి పెద్ద బ్రేక్ వచ్చింది. ప్రసిద్ధ ఆంథోనీ హాప్‌కిన్స్‌తో సహా ప్రతిభావంతులైన సమిష్టి తారాగణంలో ప్రధాన పాత్రను పోషిస్తూ, అతని నటనకు మంచి ఆదరణ లభించింది. ఆ తర్వాత అతను మోర్గాన్ ఫ్రీమాన్ నటించిన 'సెవెన్'లో నటించాడు, క్రమంగా చిత్ర పరిశ్రమలో తనకంటూ ఒక గుర్తింపు తెచ్చుకున్నాడు. అతని నటనా జీవితం హెచ్చు తగ్గుల మిశ్రమంగా ఉంది, కానీ సంవత్సరాలుగా, అతను వినోద ప్రపంచానికి తన సామర్థ్యాన్ని నిరూపించుకున్నాడు, ఇప్పుడు కోరుకున్న నటుడు. అతని ప్రధాన విజయాలు 'ఫైట్ క్లబ్', 'ఓషన్స్ ఫిల్మ్ సిరీస్,' 'ట్రాయ్', 'మిస్టర్. & మిసెస్ స్మిత్', 'ది డిపార్టెడ్', 'బాబెల్', 'వరల్డ్ వార్ Z'. ఈ ప్రసిద్ధ నటుడికి తన సొంత నిర్మాణ సంస్థ 'ప్లాన్ బి ఎంటర్‌టైన్‌మెంట్' కూడా ఉంది, ఇది కొన్ని ఆకట్టుకునే చిత్రాలను నిర్మించింది. లైవ్-యాక్షన్ చిత్రాలే కాకుండా, అతను 'సింద్‌బాద్', 'మెట్రో మ్యాన్'తో సహా అనేక యానిమేటెడ్ పాత్రలకు తన గాత్రాన్ని అందించాడు. ఈ నటుడు తన నటనా నైపుణ్యంతో మాత్రమే కాకుండా, అనేక సామాజిక కారణాల కోసం వాదిస్తూ ప్రపంచాన్ని ఆకట్టుకున్నాడు. జీవిత భాగస్వామి/మాజీ-: ఏంజెలీనా జోలీ, జెన్నిఫర్ అనిస్టన్ తండ్రి: విలియం ఆల్విన్ పిట్ తల్లి: జేన్ ఎట్టా పిట్ తోబుట్టువులు: డౌగ్ పిట్, జూలీ నీల్ పిట్ పిల్లలు: నాక్స్ లియోన్ జోలీ-పిట్, మాడాక్స్ చివాన్ జోలీ-పిట్, పాక్స్ థియన్ జోలీ-పిట్, షిలో నోవెల్ జోలీ-పిట్, వివియన్నే మార్చెలిన్ జోలీ-పిట్, జహారా జోలీ-పిట్ విలియం బ్రాడ్లీ పిట్ ట్రక్ కంపెనీ యజమాని విలియం ఆల్విన్, అతని భార్య జేన్ ఎట్టా, ఒక పాఠశాలలో కౌన్సెలర్, డిసెంబర్ 18, 1963న షావ్నీ, ఓక్లహోమాలో జన్మించాడు
హన్నా మోంటానా

(ప్రస్తుతం ఈ పేజీ ఖాళీగా ఉంది)
ముడి చమురు

భూమిలో ముడి చమురు నిక్షేపాలు భూమిమీద, నీటిలో జీవించే ఆల్గే (నాచు), ప్లాంక్‌టన్‌ (పూలు పూయని నీటి మొక్కలు) చనిపోవడం ద్వారా తయారవుతోంది. ఆల్గే, ప్లాంక్‌టన్‌ చనిపోయిన తరువాత ఇవి భూమి లోపలి పొరలలో కలిసిపోయి అక్కడ తీవ్రమైన ఉష్ణోగ్రత, ఒత్తిడికి గురవుతాయి. ఇలా కొన్ని లక్షల, కోట్ల సంవత్సరాల పాటు భూమి లోపలి పొరలలో జరిగే మార్పులకు లోనై హైడ్రోకార్బన్స్‌ (ముడి చమురు అణువులు) గా రూపాంతరం చెందుతాయి. హైడ్రోకార్బన్స్‌ అంటే.. ఉదజని, కర్బన సమ్మిళిత పదార్థం. ఇదే ముడి చమురుకు మూలం. మూడి చమురులో బ్యూటేన్ ‌, ప్రొపేన్‌ అనే పదార్థాలు ఉంటాయి. ఆల్గే, ప్లాంక్‌టన్‌ చనిపోవడం ద్వారా అవి భూమి లోపలి పొరలలో కలిసిపోయి అక్కడ తీవ్రమైన ఉష్ణోగ్రత, ఒత్తిడికి గురయి సహజసిద్ధంగా ఏర్పడే ముడి చమురు నిల్వలు పూర్తిగా అయిపోతే అప్పుడు మానవ జీవనమే స్తంభిస్తుంది. ఆ ప్రమాదం రాకమునుపే కృత్రిమంగా హైడ్రోకార్బన్స్‌ను సృష్టించేందుకు దశాబ్దాల తరబడి శాస్త్రవేత్తలు పలు ప్రయోగాలు చేస్తూనే ఉన్నారు. భూమి లోపలి పొరలలో దాదాపు 100 కిలోమీటర్ల లోతున మీథేన్‌ వాయువు (సహజ వాయువుకు ఇదే ప్రధానం) ను 1200 డిగ్రీల సెంటీగ్రేడ్‌ ఉష్ణోగ్రతకు తీసుకెళ్లడం ద్వారా కృత్రిమంగా హైడ్రోకార్బన్స్‌ను సృష్టించవచ్చు. ఆ ఉష్ణోగ్రత వద్ద మీథేన్‌ వాయువు ఈథేన్‌, బ్యూటేన్‌, ప్రొపేన్‌, మాలిక్యులార్‌ హైడ్రోజన్‌, గ్రాఫైట్‌లుగా విడిపోతాయి
ఉద్యోగ పర్వము ప్రథమాశ్వాసము

ఉద్యోగ పర్వము, మహాభారతం ఇతిహాసంలోని ఐదవ భాగము. ఆంధ్ర మహాభారతంలో ఈ భాగాన్ని తిక్కన అనువదించాడు. ఉద్యోగము అనగా "ప్రయత్నము". యుద్ధానికీ, శాంతికి జరిగే యత్నాలు ఈ పర్వంలో ముఖ్య కథాంశం. సంస్కృత మూలంలో 6,698 శ్లోకాలు ఉన్నాయి. సనత్సుజాతీయము ఉద్యోగ పర్వంలో ఒక భాఘం (41 నుండి 46 వరకు అధ్యాయాలు). దీనిపై ఆది శంకరాచార్యులు వ్యాఖ్యానం వ్రాశాడు. ఉత్తరాభిమన్యుల వివాహం గడిచి నాలుగు రోజుల తరువాత ధర్మరాజు తన సోదర, పుత్ర సమేతంగా విరాటరాజు కొలువు కూటంలో ప్రవేశించాడు. అప్పుడు విరాటరాజు కృష్ణుడు, బలరాముడు, వారి పుత్రులు బంధువులతో ఇష్టాగోష్ఠి జరుపుతున్నాడు. అప్పుడు శ్రీకృష్ణుడు అందరినీ చూసి " పాండవులు అరణ్యవాసం, అజ్ఞాతవాసం విజయవంతంగా పూర్తి చేసారు. వారు ఎంతటి ధర్మపరులో అందంరికి తెలుసు. సుయోధనుడు శకుని సాయంతో పాండవులను మాయా జూదంలో ఓడించి పాండవుల రాజ్యలక్ష్మిని అన్యాయంగా అపహరించాడు
మాంచెస్టర్ యునైటెడ్ F.C.

(ప్రస్తుతం ఈ పేజీ ఖాళీగా ఉంది)
భాషా భాగాలు

వివిధ భాషలలో భాషా భాగాలు వేర్వేరు రకాలుగా విభజించబడ్డాయి. పదాల వర్గీకరణ చరిత్రలో చాలా పురాతన కాలం నుంచి గమనించవచ్చు. సంస్కృత వ్యాకరణ వేత్త "యాస్కుడు", క్రీ. పూ. 5 లేక 6 వ శతా నిరుక్తము అనే గ్రంధంలో పదాలను నాలుగు ముఖ్యమైన భాగాలుగా విభజించాడు.  ఈ నాలుగు భాగాలను రెండు వర్గాలుగా విభజించాడు. (నామ, ఆఖ్యాత) మరియూ (ఉపసర్గ, నిపాత) తెలుగులో భాషా భాగాలు
సురేష్ కుమార్

1970 నుంచి 85 వరకు దూరదర్శన్‌లో వ్యాఖ్యాత.అమెరికా వాణిజ్య విభాగంలో సహాయ కార్యదర్శి.సికింద్రాబాద్‌లో జన్మించిన ఆయన ఢిల్లీలో పెరిగారు. ఢిల్లీ వర్సిటీ నుంచి ఆర్థిక శాస్త్రంలో డిగ్రీ, బాంబే వర్సిటీలో ఎంబీఏ చదివారు. కైజెన్‌ ఇన్నోవేషన్‌' సంస్థకు అధ్యక్షుడు.2006-07 మధ్య క్లింటన్‌ ఫౌండేషన్‌కు ప్రత్యేక సలహాదారుగా పనిచేశారు.ఆయన కుమారుడు ఆదిత్య కూడా శ్వేతసౌధంలోనే విధులు నిర్వర్తిస్తున్నారు.(ఈనాడు1.11.2009).యునైటెడ్ స్టేట్స్ అండ్ ఫారిన్ కమర్షియల్ సర్వీస్ డైరెక్టర్ జనరల్‌.జాన్సన్ అండ్ జాన్సన్ గ్రూప్ ఆపరేటింగ్ కమిటీలో పనిచేసిన అనుభవంతోపాటు
వేదము వేంకటరాయశాస్త్రి అండ్ బ్రదర్స్

వేదము వేంకటరాయశాస్త్రి అండ్ బ్రదర్స్ అనేది తెలుగు, సంస్కృత పుస్తకాల ప్రచురణ సంస్థ. ఈ సంస్థను వేదము వేంకటరాయశాస్త్రి గారు మద్రాసు పట్టణంలో స్థాపించారు. ప్రస్తుతం వీరి పుస్తకాలకు వావిళ్ల రామస్వామి శాస్త్రులు అండ్ సన్స్ పంపిణీసంస్థగా వ్యవహరిస్తున్నది. [[వర్గం:తెలుగు ప్రచురణ సంస్థలు]]
మార్క్ ట్వేయిన్

శామ్యూల్ లాంగార్న్ క్లెమెన్స్ (ఆంగ్లం: Mark Twain; నవంబరు 30, 1835 - ఏప్రిల్ 21, 1910), తన కలం పేరైన 'మార్క్ ట్వేయిన్' గా ప్రసిద్ధికెక్కిన ప్రపంచ ప్రఖ్యాత అమెరికన్ రచయిత, మానవతావాది. హకల్ బెరి ఫిన్ నవల ఈయనలోని మానవతావాదిని లోకానికి పరిచయం చేస్తుంది. ఈయన ఇతర నవలలు - టాంమ్ సాయర్, విచిత్ర వ్యక్తి, రాజు పేద ఇత్యాదులు. విలియం ఫాక్నర్ చే ట్వేయిన్ "అమెరికన్ సాహిత్య పిత" అని కీర్తించబడ్డాడు. శామ్యూల్ లాంగార్న్ క్లెమెన్స్ (ఇక మీదట మార్క్ ట్వెయిన్ గా వాడుదాం) అమెరికా (USA) లోని ఫ్లోరిడా, మిస్సొరిలో 1835 నవంబర్ 30 న జన్మించారు. ఈయన తల్లి గారు జేన్ లామ్టాన్ క్లెమెన్స్, తండ్రి శామ్యూల్‌కి నాలుగు సంవత్సరాల వయస్సప్పుడు అతని తల్లిదండ్రులు ముస్సోరీ రాష్ట్రంలోని హానిబల్‌ అనే ఊరికి బస మార్చేరు. ఈ ఊరు ప్రతిబింబమే ప్రపంచ ప్రఖ్యాతి పొందిన "టామ్‌ సాయర్‌ సాహస యాత్రలు (The Adventures of Tom Sawyer, 1876), హకల్‌బెరీ ఫిన్‌ సాహస యాత్ర;లు (The Adventures of Huckleberry Finn, 1884 ) అనే పుస్తకాలలో మనకి దర్శనమిస్తుంది. శామ్యూల్‌ తన చిరుతప్రాయం అంతా సంపన్నమైన కుటుంబంలోనే గడిపేడు. వారి సంపదకి గురుతుగా ఆ ఇంట ఎంతో మంది నీగ్రో బానిసలు ఉండేవారు. ఆ రోజుల్లో తెల్లవాళ్లు నల్ల బానిసలని ఎలా చూసేవారో మనకి ఇతని నవలలో స్పష్టంగా కనిపిస్తుంది. శామ్యూల్‌ తండ్రి 1847 లో చనిపోవడంతో వీరి సంసారం ఎన్నో ఆర్ధికమైన ఇబ్బందులని ఎదుర్కొంది. శామ్యూల్‌ బడి మానేసి ఒక ముద్రణాలయంలో చేరి, పని నేర్చుకుంటూ, పొట్టగడుపుకోవడం మొదలు పెట్టేడు
బెల్లంకొండ రామరాయ కవీంద్రుడు

బెల్లంకొండ రామరాయ కవీంద్రుడు, ప్రముఖ పండితులు, కవి శిఖామణి. ఇతడు గుంటూరు జిల్లా, నరసరావుపేట మండలం లోని పమిడిపాడు గ్రామంలో యువ నామ సంవత్సరం మార్గశిర అమావాస్య నాడు (డిసెంబరు 28, 1875) జన్మించారు. వీరి 39 సంవత్సరాల జీవితంలో సుమారు 148 గ్రంథాలను రచించారు. వానిలో అష్టకములు, స్తుతులు, అష్టోత్తర శతనామ స్తోత్రాలు, సహస్రనామ స్తోత్రాలు, గద్య స్తోత్రాలు, దండకాలు, శతకాలు, కావ్యాలు, వ్యాఖ్యాన, వ్యాకరణ, వేదాంత గ్రంథాలు మొదలైన అనేక వాజ్మయ ప్రక్రియలు చోటుచేసుకున్నాయి. వీరి తండ్రి మోహన్ రావు, తల్లి హనుమాంబ. వీరిది నియోగి బ్రాహ్మణ కుటుంబం. వీరి పూర్వులు దొండపాడు, గుంటగర్లపాడు అను రెండు అగ్రహారములకేకాక 84 గ్రామములకు ఆధిపత్యము కలిగియుండిరి. వీరందరును దాతలు, శ్రోత్రియులు, నిత్యాన్నదాతలు, విద్యాదాతలు. ఈ వంశములో స్త్రీలు సంస్కృత పాండిత్యము కలిగియుండిరి.శ్రీ రామరాయకవికి ఐదవ సంవత్సరము వచ్చునాటికే తండ్రి దివంగతుడు అయినారు. వీరి పినతండ్రి కేశవరావుగారు శ్రీరామరావు కుపనయనము గావించి కొంత ప్రాధమిక విద్యనేర్పించి తరువాత ఆంగ్ల విద్యాభ్యాసము కొరకు గుంటూరులో ఒక ఉన్నత పాఠశాలలో ప్రవేశపెట్టెను.సంస్కృత సాహిత్యమునకు అద్వైత సాహిత్యమునకు అపారమైన సేవ చేయవలసి యుండిన శ్రీ రామరావుకు ఆంగ్లవిద్య వలదని తలచెను కాబోలు ఆయనకు నిత్యము శరీరావస్థత కలుగుచుండెను
కె.విజయరామారావు

కె. విజయరామారావు (1938 ఫిబ్రవరి 3 - 2023 మార్చి 13) ఐ.పి.ఎస్.అధికారి, ఆంధ్రప్రదేశ్ మాజీ శాసనసభ్యుడు, ఉమ్మడి ఆంధ్రప్రదేశ్ రాష్ట్ర మాజీ మంత్రి. అతను సి.బి.ఐ. డైరక్టరుగా పనిచేసాడు. విజయరామారావు వరంగల్ జిల్లాలోని ఏటూరు నాగారంలో జన్మించాడు. ఉన్నత పాఠశాల‌ దాకా విద్యాభ్యాసం నెల్లూరు జిల్లా వెంకటగిరిలో జరిగింది. తాతగారు (అమ్మ నాన్న) కల్యాణరావు స్వాతంత్ర్య సమరయోధుడు
రావు రమేశ్

రావు రమేష్ (ఆగష్టు 9, 1970) భారతీయ నటుడు, దర్శకుడు. నటుడు రావు గోపాల రావు కుమారుడు. తల్లి రావు కమలకుమారి హరికథా విద్వాంసురాలు. అతను ఒక నటుడు కావాలని ఎప్పుడూ అనుకోలేదు. అతను ప్రసిద్ధ స్టిల్ ఫోటోగ్రాఫర్ కావాలని ఆశించాడు. కానీ విధి అతనిని తెలుగు చలన చిత్ర పరిశ్రమలో ఆలస్యంగా వెలుగులోకి తెచ్చింది. గమ్యం చిత్రంలో తాను నటించిన నక్సలైట్ పాత్ర తన భవిష్యత్తును మార్చింది. రావు రమేష్ శ్రీకాకుళంలో జన్మించాడు.[ఆధారం చూపాలి], చెన్నైలో పెరిగాడు. అతను చెన్నైలో తన B. Com పూర్తి చేశాడు. అతను తన +2 లో పాఠశాల వదిలి బయటకు రావాలని కోరుకున్నాడు
వావిలికొలను సుబ్బారావు

ఆంధ్ర వాల్మీకి వావిలికొలను సుబ్బారావు (జనవరి 23, 1863 - ఆగష్టు 1, 1936) ప్రముఖ రచయిత, గ్రాంథికవాది. కందుకూరి వీరేశలింగం పంతులు తర్వాత, మద్రాసు ప్రెసిడెన్సీ కళాశాలలో ఆంధ్ర పండితులుగా 1904-1920 మధ్యకాలంలో పనిచేశారు. భక్తి సంజీవని మాసపత్రిక సంపాదకులు. ధర్మసమాజాన్ని స్థాపించారు. రామ భక్తుడు. రామాయణము ఆంధ్రీకరించి "ఆంధ్ర వాల్మీకి" బిరుదు పోందారు. ఒంటిమిట్టలోని కోదండ రామాలయాన్ని పునరుద్ధరించడానికి ఒక కొబ్బరి చిప్పను బిక్షా పాత్రగా విరాళాలను పోగు చేశారు, టెంకాయ చిప్ప శతకాన్ని రచించారు. గిడుగు వారి వ్యావహారిక భాష వల్ల తెలుగు సాహిత్యానికి అపకారం జరుగుతుందని పండితుల్లో అలజడి బయలుదేరి మద్రాసులో జయంతి రామయ్య పంతులు అధ్యక్షతన ఆంధ్ర సాహిత్య పరిషత్తు ఏర్పడింది. వావిలికొలను సుబ్బారావు, వేదం వేంకటరాయ శాస్త్రి లాంటి పండితులు గ్రాంధికభాష పరిరక్షణ కోసం ఉద్యమం లేవదీసారు. వావిలికొలను సుబ్బారావు జనవరి 23, 1863 న రాయలసీమలోని ప్రొద్దుటూరులో జన్మించాడు. తండ్రి రామచంద్రరావు. తల్లి కనకమ్మ
కోలిన్ మెకంజీ

కల్నల్ కోలిన్ మెకంజీ (ఆంగ్లం: Colonel Colin Mackenzie) (1754 - 1821) ప్రముఖ ఆంగ్లేయ అధికారి, భారతదేశపు మొదటి సర్వేయర్ జనరల్. 1797లో అమరావతి పట్టణం దర్శించిన కోలిన్ మెకంజీ అచటి భవనాలను, నగర నిర్మాణాన్ని ఆసియాటిక్ జర్నల్ లో పలువిధములుగా పొగిడాడు. దీపాలదిన్నెగా పిలువబడిన పెద్ద దిబ్బను త్రవ్వి 1797 లో మహాస్తూపాన్ని వెలుగులోకి తెచ్చిన వ్యక్తి కల్నల్ కోలిన్ మెకంజీ . దీనితో అమరావతి చరిత్ర అంతర్జాతీయం ప్రసిద్ధిచెందినది. మెకంజీ జననము 1754 వ సంవత్సరము. స్కాట్ లాండులో. మరణము: 1821 వ సంవత్సరంలో కలకత్తాలో. మెకంజీ 1810 వ సంవత్సరంలో మద్రాసు సర్యేయర్ జనరల్గా నియమింపబడ్డాడు. ఇతను తన కాలంలో సుమారు 1560 తాళ పత్ర గ్రంథాలను సేకరించాడు. ఇంకా పురాతన నాణేలు, పురాతన వస్తువులు సేకరించాడు. చరిత్రకు సంబంధిన వస్తువులను అనేకం సేకరించాడు. ప్రపంచ చరిత్రలో ఇన్ని చారిత్రిక వస్తువులను సేకరించిన వారు మరొకరు లేరు
బాల కార్మికులు

బాల కార్మికులు (ఆంగ్లం: Child labour) 18 సంవత్సరాల లోపు, సాధారణ పాఠశాలలో చేరి చదువుకోవాల్సిన వయసు సామర్థ్యానికి ఆటంకం కలిగించే మానసికంగా, శారీరకంగా, సామాజికంగా, నైతికంగా హాని కలిగించే ఈ విధమైన పని ద్వారా పిల్లల శ్రమ దోపిడీ చేయడాన్ని బాల కార్మికుల వ్యవస్థ. ప్రపంచవ్యాప్తంగా బాల కార్మికుల చట్టంచేసి ఇటువంటి దోపిడీని నిషేధించారు, అయినప్పటికీ ఈ చట్టాలు పిల్లలందరి పనిని బాల కార్మికులుగా పరిగణించవు. మినహాయింపులలో బాల కళాకారుల పని, కుటుంబ విధులు, పర్యవేక్షించబడిన శిక్షణ అమిష్ పిల్లలు, అలాగే అమెరికాలోని స్వదేశీ పిల్లలు అభ్యసించే కొన్ని రకాల పిల్లల పని. బాల కార్మికులు చరిత్ర అంతటా వివిధ స్థాయిలలో ఉన్నారు. 19 వ 20 వ శతాబ్దాల ప్రారంభంలో, పేద కుటుంబాల నుండి 5-14 సంవత్సరాల వయస్సు గల చాలా మంది పిల్లలు పాశ్చాత్య దేశాలలో వారి కాలనీలలో ఒకే విధంగా పనిచేశారు. ఈ పిల్లలు ప్రధానంగా వ్యవసాయం, గృహ ఆధారిత అసెంబ్లీ కార్యకలాపాలు, కర్మాగారాలు, మైనింగ్, న్యూస్ బాయ్స్ వంటి సేవలలో పనిచేశారు-కొందరు 12 గంటల పాటు రాత్రి షిఫ్టులలో పనిచేశారు. గృహ ఆదాయం పెరగడం, పాఠశాలల లభ్యత బాల కార్మిక చట్టాలను ఆమోదించడంతో, బాల కార్మికుల సంఖ్య తగ్గిపోయింది. ప్రపంచంలోని అత్యంత పేద దేశాలలో, నలుగురిలో ఒకరు బాల కార్మికులలో నిమగ్నమై ఉన్నారు, వీరిలో అత్యధిక సంఖ్యలో (29 శాతం) ఉప-సహారా ఆఫ్రికాలో నివసిస్తున్నారు. 2017 లో నాలుగు ఆఫ్రికన్ దేశాలు (మాలి, బెనిన్, చాడ్ గినియా-బిసావు) 5-14 సంవత్సరాల వయస్సు గల పిల్లలలో 50 శాతానికి పైగా పనిచేస్తున్నాయి. ప్రపంచవ్యాప్తoగా వ్యవసాయం రంగములో బాల కార్మికుల అతిపెద్ద సంఖ్యలో ఉంటారు. బాల కార్మికుల్లో ఎక్కువ భాగం గ్రామీణ ప్రాంతాలు, అనధికారిక పట్టణ ఆర్థిక వ్యవస్థలలో కనిపిస్తారు; పిల్లలు ప్రధానంగా కర్మాగారాల్లో వారి తల్లిదండ్రులచే నియమించబడ్డారు. పేదరికం పాఠశాలలు లేకపోవడం బాల కార్మికులకు ప్రధాన కారణం
శ్యామయ్య అయ్యంగార్

హైదర్ అలీ, టిప్పు సుల్తాన్ కాలంలో పోలీసు, పోస్టాఫీసు మంత్రి. పోస్టాఫీసు ఇంటెలిజెన్స్ విభాగంగా కూడా పనిచేసేది. అతణ్ణి అంచే శ్యామయ్య అని కూడా అంటారు.  వాసుదేవ అయ్యంగార్ కుమారుడు.  అతను కర్ణాటక, కోలార్ జిల్లా, బంగారపేట లోని బుడికోటె వద్ద గల శూలికుంటె గ్రామానికి చెందినవాడు. శ్యామయ్య యువకుడిగా ఉన్నప్పుడు హైదర్‌ను కలిశాడు. 1776 లో తపాలా కార్యాలయం, పోలీసు (యాంచె గురితన) అధిపతిగా నియమితుడయ్యాడు. ఈ పదవిలో అతను అత్యున్నత స్థాయికి ఎదిగాడు (కొంతమంది చరిత్రకారులు ఈ తేదీని 1779 అని అంటారు). అతన్ని గొడుగు, పతకం, ముత్యాల హారంతో సత్కరించారు. హైదర్ అలీ నుండి 5000 వరహాలను బహుమతిగాను 1000 వరహాలను భత్యంగానూ పొందాడు. టిప్పు సుల్తాన్ కాలంలో, 1783 లో టిప్పును పడగొట్టడానికీ, తిరిగి హిందూ రాజును స్థాపించడానికీ కుట్ర జరిగింది. దానికి శ్యామయ్య నాయకుడని నమ్మారు
రాజ్యసభ సభ్యులు

రాజ్యసభ ("రాష్ట్రాల మండలి" అని అర్థం), ఇది భారత పార్లమెంటు ఎగువ సభ. ఆంధ్రప్రదేశ్ 11 స్థానాలను ఎన్నుకుంటుంది. వారు ఆంధ్రప్రదేశ్ రాష్ట్ర శాసనసభ్యులచే పరోక్షంగా ఎన్నుకోబడతారు. 2014లో తెలంగాణ రాష్ట్రం ఆంధ్రప్రదేశ్ నుండి విభజనచెందిన తరువాత తెలంగాణకు 7 స్థానాలు, ఆంధ్రప్రదేశ్‌కు 11 స్థానాలు కేటాయించారు. పార్టీకి కేటాయించిన స్థానాల సంఖ్య, నామినేషన్ సమయంలో పార్టీ కలిగి ఉన్నస్థానాల సంఖ్యను బట్టి నిర్ణయించబడింది. పార్టీ తరుపున ఓటువేయడానికి సభ్యుడిని నామినేట్ చేస్తుంది. రాష్ట్ర శాసనసభల లోని ఎన్నికలు దామాషా ప్రాతినిధ్యంతో ఒకే బదిలీ చేయగల ఓటును ఉపయోగించి నిర్వహించబడతాయి. కీలు: వైకాపా (11) ఆంధ్రప్రదేశే రాష్ట్రం నుండి రాజ్యసభకు 2024 ఏప్రిల్ 2 నాటికి ఎన్నికైన ప్రస్తుత సభ్యులు 11 మంది ఉన్నారు.వారి వివరాలు ఈ దిగువ పొందుపర్చబడ్డాయి. ఈ దిగువ సభ్యులు 1952 నుండి భారత రాష్ట్రపతిచే రాజ్యసభకు నామినేట్ చేయబడ్డారు.
ది గ్రేట్ ఖలీ

ది గ్రేట్ ఖలీ అసలు పేరు దలీప్ సింగ్ రాణా. ఆయన 1972 ఆగస్టు 27న జన్మించారు. ఇతను ఒక భారతీయ ప్రొఫెషనల్ రెజ్లర్, నటుడు, మాజీ పవర్‌లిఫ్టర్. ఖలీ 1972 ఆగస్టు 27 న భారతదేశంలోని హిమాచల్ ప్రదేశ్‌లో జన్మించాడు. అతను 1995, 1996 రెండింటిలోనూ మిస్టర్ ఇండియా టైటిల్ గెలుచుకున్నాడు. అతను వరల్డ్ రెజ్లింగ్ ఎంటర్‌టైన్‌మెంట్ (డబ్ల్యూడబ్ల్యూఈ) లో బాగా ప్రసిద్ధి చెందాడు. తన వృత్తిపరమైన కుస్తీ వృత్తిని ప్రారంభించడానికి ముందు, అతను పంజాబ్ రాష్ట్ర పోలీసు అధికారి. 2021 ఏప్రిల్ 07 న, ది గ్రేట్ ఖాలిని 2021 యొక్క WWE హాల్ ఆఫ్ ఫేమ్ క్లాస్‌లో చేర్చారు. ఇతని పొడవు 7 అడుగుల మూడు అంగుళాలు, బరువు సుమారు 200 కిలోలు. దలీప్ సింగ్ రాణా 1972 ఆగస్టు 27 న హిమాచల్ ప్రదేశ్‌లోని ఒక పేద హిందూ రాజ్‌పుత్ కుటుంబంలో జన్మించారు, అతను ఏడుగురు సోదరులలో ఒకడు. అతని తండ్రి పేరు జ్వాలా సింగ్, అతని తల్లి పేరు తండి దేవి. 2002 ఫిబ్రవరి 27 న హర్మిందర్ కౌర్‌ను వివాహం చేసుకున్నాడు
ఆంధ్ర యోగినులు

ఆంధ్ర యోగినులు 2004 సంవత్సరంలో ప్రచురించబడిన ఒక తెలుగు పుస్తకం. దీని రచయిత డా. బి. రుక్మిణి వరంగల్ లోని కాకతీయ విశ్వవిద్యాలయంలో తెలుగు శాఖలో ప్రొఫెసర్ గా పనిచేస్తున్నారు. ఈ కృతిని రచయిత భగవాన్ శ్రీ సత్యసాయి బాబా గారికి సమర్పించారు. మహాభారతం, అరణ్యపర్వంలోని ధర్మవ్యాధోపాఖ్యానంలోని కౌశికునికి గుణపాఠం నేర్పిన పతివ్రత కథ ఈ రచనకు ప్రేరణ. ఈమె డా. బి. రామరాజు గారి పుత్రిక. వీరితో ఆంధ్రయోగుల గురించిన సమాచారం సేకరణ కొరకు ఎందరో మహనీయుల సమాధులను దర్శించారు. ఆంధ్ర యోగుల చరిత్రను రామరాజు గారు రచించగా, యోగినుల చరిత్రను రుక్మిణి గారు చేపట్టారు. ఈ పర్యటనలో దాదాపు 50 కి పైగా యోగినుల సమాచారం లభించగా అందు 27 మంది యోగినులను ఈ పుస్తకంలో పరిచయం చేశారు
కందుకూరి రామభద్రరావు

కందుకూరి రామభద్రరావు ( 1905 జనవరి 31, - 1976 అక్టోబరు 8, ) ప్రముఖ తెలుగు రచయిత, కవి, అనువాదకుడు. వీరు గోదావరీ నది తీరంలో రాజవరం గ్రామంలో జన్మించారు.వారి స్వస్థలం తూర్పు గోదావరి జిల్లా ఆత్రేయపురం మండలంలోని రాజవరం. వీరు పిఠాపురం మహారాజా కళాశాలలో పట్టభద్రులై ఉపాధ్యాయ వృత్తిని చేపట్టారు. ఆత్రేయపురంలో మహాత్మాగాంధీ ఉన్నత పాఠశాలలో సంస్థాపక ప్రధానోపాధ్యాయులుగా ఉత్తమ సంప్రదాయాలను నెలకొల్పారు. వీరు రాజవరం పంచాయితీకి మొదటి అధ్యక్షులు. వీరు కవిగా తరంగిని, వేదన, జయపతాక, కవితాలహరి మొదలైన గేయాలను, గేయమంజరి అనే గేయ కావ్యాన్ని, ఎందరో మహానుభావులు అనే వచన గ్రంథాన్ని రచించారు. విశ్వకవి రవీంద్రనాథ్ టాగూర్ చిత్ర నాటికను తెలుగు భాషలోకి అనువదించారు. వీరి స్వీయ కవితలను "Searching Strains"గా ఇంగ్లీషులోకి అనువదించారు. వీరు "Leaves from a diary" అనే ఆంగ్ల గ్రంథం రచించారు. రామభద్రరావుగారి తండ్రి కందుకూరి సూర్యనారాయణ ఉత్తమ సంస్కారం గల సంపన్న గృహస్థు. ఆ గ్రామానికి కరణం కూడా